ઉમરગામના નારગોલ ગામ સ્થિત ભંડારી સમાજ દ્વારા ઉમિયાબેન ગજાનન પટેલ પરિવાર સાંસ્કૃતિક ભવન- જગદંબાધામ ખાતે દર વર્ષની જેમ આ વર્ષે પણ ગણેશ ઉત્સવની ઉજવણી થઇ હતી. સામાન્ય રીતે કલા પ્રદર્શન, ખેતીવાડી પ્રદર્શન જેવા પ્રદર્શન સરકાર અથવા મોટી સંસ્થાઓ કરતી હોય છે. ત્યારે ભંડારી સમાજ દ્વારા સમાજના યુવાનોમાં નવી ક્રાંતિ લાવવા તેમજ ખેતી તથા કળા ક્ષેત્રે રૂચિ કેળવાય તેવા અભિગમ સાથે ગણેશ ઉત્સવ નિમિત્તે કલાપ્રદર્શન, બિઝનેસ કૉન્ટૅક્ટ પ્રોગ્રામ, કૃષિ પ્રદર્શન, બહેનો માટે રંગોળી સ્પર્ધા, આનંદ મેળો, ભજન કિર્તન જેવા અનોખા કાર્યક્રમોનું આયોજન કરાયું હતું.